TISCO:คาดไตรมาส 3/59 โตโดดเด่น”ซื้อ”ราคาดึงดูดใจP-BV ต่ำ-อัพไซด์สูง
TISCO คาดว่ากำไรสุทธิไตรมาส 3/59 จะอยู่ที่ 1.2 พันลบ. เพิ่ม 53.6% เทียบช่วงเดียวกันของปีก่อนและ 3.0% เทียบไตรมาสก่อน การเติบโตเทียบช่วงเดียวกันของปีก่อนคาดว่าจะมีแรงหนุนมาจากการตั้งสำรองที่ลดลงหลังจากที่มีการตั้งสำรอง SSI ในไตรมาส 3/58 และ NIM ที่ขยายตัวที่ช่วยชดเชยการหดตัวของสินเชื่อแนะนำ "ซื้อ" ด้วยราคาเป้าหมาย 62.00 บาท คิดเป็น PBV 1.4 เท่าในปี 2560 ทั้งนี้ ปัจจุบันหุ้นซื้อขายกันที่ PBV 1.4 เท่าในปี 2559 หรือ +1SD ค่าเฉลี่ย 10 ปีย้อนหลัง ด้วยอัตราผลตอบเงินปันผล 5.2% ในปี 2559 และ upside ที่ 15% ดูน่าดึงดูด 
28 ก.ย. 2559

บล.กสิกรไทย ระบุในบทวเคราะห์วันนี้ (28 ก.ย.59) ว่าบริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO คาดว่ากำไรสุทธิไตรมาส 3/59 จะอยู่ที่ 1.2 พันลบ. เพิ่ม 53.6% เทียบช่วงเดียวกันของปีก่อนและ 3.0% เทียบไตรมาสก่อน การเติบโตเทียบช่วงเดียวกันของปีก่อนคาดว่าจะมีแรงหนุนมาจากการตั้งสำรองที่ลดลงหลังจากที่มีการตั้งสำรอง SSI ในไตรมาส 3/58 และ NIM ที่ขยายตัวที่ช่วยชดเชยการหดตัวของสินเชื่อ
โดยกำไรค่อนข้างทรงตัว เทียบไตรมาสก่อนสินเชื่อในไตรมาสนี้เราคาดว่าจะหดตัวลงเล็กน้อย 1.7%  เทียบไตรมาสก่อนหน้า ส่วน NIM เราคาดว่าดีขึ้น เทียบไตรมาสก่อนที่ 4.02% จากต้นทุนดอกเบี้ยที่ลดลง คุณภาพสินทรัพย์คาดว่าทรงตัวจากการที่คุณภาพสินทรัพย์ที่ดีขึ้นของสินเชื่อเช่าซื้อถูกชดเชยด้วยการปรับเพิ่มขึ้นของเอ็นพีแอลของกลุ่มเอสเอ็มอี
โดยคาดว่า NPL% จะทรงตัวที่ 3.06% ในไตรมาส 3/59 เทียบกับ 3.03% ในไตรมาส 2/59 โดยคงคำแนะนำ “ซื้อ” ด้วยราคาเป้าหมาย 62.00 บาท คิดเป็น PBV 1.4 เท่าในปี 2560 ทั้งนี้ ปัจจุบันหุ้นซื้อขายกันที่ PBV 1.4 เท่าในปี 2559 หรือ +1SD ค่าเฉลี่ย 10 ปีย้อนหลัง ด้วยอัตราผลตอบเงินปันผล 5.2% ในปี 2559 และ upside ที่ 15% ดูน่าดึงดูด 